कांग्रेसी आप में जाएंगे तो अरोड़ा होंगे जिम्मेदार
भास्कर संवाददाता | होशियारपुर
कार्यकर्ताकांग्रेस छोड़ आप पार्टी ज्वाइन करते हैं तो उसके लिए जिला प्रधान सुंदर शाम अरोड़ा ही जिम्मेदार होंगे। यह बात आर्गेनाइजर सेक्रेटरी पंजाब सेवा दल मदन लाल की अगुवाई में हुई कांग्रेस के सरगर्म मेंबरों की मीटिंग में पूर्व कौंसलर कर्मबीर बाली ने कही।
बैठक में पंजाब कांग्रेस प्रधान कैप्टन अमरिंदर सिंह की ओर से पार्टी से निष्कासित वर्करों की बहाली के लिए धन्यवाद किया गया। बाली ने कहा कि जिला कांग्रेस प्रधान अरोड़ा पार्टी हाईकमान के हुकमों को नहीं मान रहे।
पिछले समय दौरान पार्टी से निकाले वर्करों की बहाली होने के बावजूद अरोड़ा उन्हें पार्टी की बैठकों में नहीं बुला रहे। इससे साबित होता है कि प्रधान अरोड़ा खुद को पंजाब प्रधान कैप्टन से बड़ा समझने लगे हैं। इसे लेकर कैप्टन अमरिंदर सिंह जिला अध्यक्षों से बात करें, ताकि सभी वर्करों को मान-सम्मान मिल सके। इस मौके पर सतवंत सिंह, हरविंदर सिंह, किरपाल सिंह, दलबीर सिंह सहित अन्य कार्यकर्ता मौजूद थे।
कहा-कई वर्करों को पार्टी की बैठकों में नहीं बुलाते जिला प्रधान
बैठक में पंजाब सेवा दल के आर्गेनाइजर सेक्रेटरी मदनलाल,कर्मबीर बाली अन्य।
hin_Deva bho_Deva hin_Deva hin_Deva hin_Deva hin_Deva bho_Deva